Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2020

2. HATÓSÁGI ELJÁRÁSOK 2.1. HATÓSÁGI ENGEDÉLYEZÉSI ELJÁRÁSOK 2.1.1. Engedélykérelemmel és engedéllyel kapcsolatos általános rendelkezések 2.001. A 2.1.2.1. fejezet szerinti telephelyengedély kérelmet a leendõ Engedélyes, míg a további, az átmeneti tárolóra, mint létesítményre vonatkozó engedélyek iránti kérelmet az Engedélyes köteles a Hatósághoz benyújtani. 2.002. Az átmeneti tárolók biztonsági osztályba sorolt rendszerelemeire vonatkozó engedélyek iránti kérelmet a létesítmény szintû engedéllyel rendelkezõ szervezet köteles a Hatósághoz benyújtani. 2.003. Az engedélykérelmekkel szemben támasztott követelményeknek az útmutatókban javasolt teljesítési módját a Hatóság a nukleáris biztonságra gyakorolt hatást (biztonsági osztályba sorolást) alapul véve, differenciáltan határozza meg. 2.004. A kérelmet megalapozó dokumentációt a tartalmi követelményekben megfogalmazott elvárások szerint olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni, végeztetni. 2.005. A dokumentációt a kérelmezõnek magyar nyelven, a változtatások könnyû kezelését és követhetõségét biztosító formában, <a bevonandó szakhatóságok száma> + 3 példányban kell benyújtania. 2.006. A kérelmet megalapozó dokumentáció mûszaki számításokat, mérési adatokat stb. tartalmazó részei indokolt esetben a Hatóság egyetértése mellett más nyelven is benyújthatók. Ez esetben az idegen nyelvû dokumentáció tartalmának összefoglalását, illetve a dokumentáció megállapításainak és következtetéseinek szöveg hû fordítását csatolni kell az engedélykérelemhez. 2.007. A megalapozó dokumentáció hitelességét igazolni kell. A dokumentációnak legalább az egyik példányán szerepelnie kell a készítõ, az ellenõrzõ és a jóváhagyó személy eredeti aláírásának. 2.008. Az átmeneti tároló üzemeltetési engedélykérelmének benyújtásakor az aktualizált Végleges Biztonsági Jelentést a Hatósággal egyeztetett szövegszerkesztõi környezetben, korszerû adathordozón is be kell nyújtani. 2.009. Programozható eszközök, berendezések engedélyeztetése során, amennyiben azok mûködését és jellemzõit leíró logikai tervek, mûködési diagramok stb. személyi számítógépen való megjelenítése speciális szoftvert igényel, mellékelni kell a megjelenítõ szoftver egy példányát, vagy biztosítani kell a szoftver egy példányának hozzáférhetõségét a Hatósággal egyeztetett módon. 2.010. A kérelmet megalapozó dokumentáció a Hatósággal egyeztetett szövegszerkesztõi környezetben, korszerû adathordozón (CD, floppy disk) is beadható, de ebben az esetben biztosítani kell az adathordozón levõ információ megváltoztathatatlanságát. A korszerû adathordozót 2 példányban, a korszerû adathordozón levõ információt 1 példányban kinyomtatva kell benyújtani a Hatósághoz. 2.011. A benyújtott dokumentáció 1 példányát – az eljárás azonosító jelével megjelölve – a Hatóság az eljárás befejezése után, függetlenül annak eredményétõl az Engedélyesnek visszaküldi. Az engedélykérelmet megalapozó dokumentáció 2 példányát, illetve ha a megalapozás korszerû adathordozón került benyújtásra, akkor 1 példány nyomtatott dokumentációt és 2 példány korszerû adathordozót a Hatóság a kérelemnek helyt adó eljárás befejezése után saját irattáraiban helyez el. A kérelem elutasítása, visszavonása vagy az eljárás megszüntetése esetén a Hatóság 1 példány irattároz, a másik példányt az Engedélyesnek visszaküldi. 2.012. Az engedélyt megalapozó, a Hatóságnál tárolt dokumentációban foglaltaktól eltérni, amennyiben az eltérést hatósági engedélyezési kötelezettség terheli, csak a Hatóság engedélye alapján megengedett. 2.013. Nem hatósági engedélyköteles módosítás esetén a hatósági engedélyt megalapozó dokumentációtól való eltérésrõl az Engedélyes a Hatóságot tájékoztatni köteles. A tájékoztatást az Engedélyes a módosított dokumentum (engedélyesi döntés és a döntést megalapozó dokumentáció) 1 példányának a Hatóság részére – a dokumentáció módosítását követõ 15 napon belül, de a tevékenység megkezdése elõtt legalább 2 nappal – történõ benyújtással teljesíti. 2.014. A késõbbiekben tárgyalt valamennyi Hatósági engedély – az érvényes jogszabályokban elõírt többi szükséges hatósági engedély megléte esetén, továbbá magában a kiadott Hatósági engedélyben meghatározott feltételek teljesülése után – az engedély tárgya szerinti tevékenységek elvégzésére jogosít fel. 2.015. Az engedély lejártát vagy érvénytelenné válását követõen a hatályos elõírások szerinti eljárásban kell kezdeményezni az új engedély megszerzését. 2.016. Az engedélykérelmek és a mellékletüket képezõ dokumentáció tartalmával szemben támasztott követelmények teljesítésének módját útmutatók tartalmazzák. 2.1.2. Az átmeneti tárolóra, mint létesítményre vonatkozó biztonsági engedélyek 2.1.2.1. Telephelyengedély 2.017. A telephelyengedély az átmeneti tároló telephely jellemzõinek pontosítása érdekében szükséges vizsgálatok és feltárások végzésére, tereprendezésre, csatlakozó és kiszolgáló létesítmények (utak, vasutak, távvezeték és más nyomvonalas létesítmények stb.) építésére jogosít fel. 2.018. A kiadott engedély a létesítési engedély kiadásáig, de legfeljebb a kiadásától számított 5 évig érvényes. Az engedély érvényessége kérelemre további 5 évre egyszer meghosszabbítható, ha a kérelmezõ bizonyítja, hogy az engedélykiadás feltételei továbbra is fennállnak.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes